كي إف سي

كي إف سي (ب نّݣليزية: KFC، و كتّعرف حتى بــ كينتاكي د الدجاج لمقلي نّݣليزية: Kentucky Fried Chicken) هي شركة د الماكلة و لوجبات السريعة ميريكانية، تصاوبات نهار 20 مارس 1930 على يد راجل الأعمال كولونيل ساندرز فـ ولاية كنتاكي. كي إف سي كتعتبر من أكبر سلاسل المطاعم فالعالم، و متخصصة أساساً ف الدجاج المقلي و الماكلة المبنية على الدجاج. الماكلة الرئيسية ديال كي إف سي هي الدجاج المقلي، لي كيتحضّر باستعمال خلطة سرّية د 11 عشبة و توابل، و كيتباع حتى مع بطاطا مقلية، سندويتشات، سلطات، و مشروبات مختلفة. الشركة عندها آلاف الفروع فمختلف دول العالم، و كتخدم بنظام الفرانشايز. من بعد ما باع كولونيل ساندرز الشركة فـ 1964، بقات كي إف سي كتتوسع عالمياً و ولات علامة تجارية معروفة باللوڭو الحمر ديالها و بالتصويرة المشهورة ديال ساندرز. دابا كي إف سي مملوكة لمجموعة يوم! براندز Yum! Brands، اللي كتملك حتى ماركات بحال بيتزا هت Pizza Hut و طاكو بيل Taco Bell. مصادر